Lisaks lahingutele rindel käis võitlus ka tagalas. Enamlaste organisatsioon kasvas päev-päevalt, kuni 17.  detsembril tuli koolipoistest kaitseliitlastel Tallinnas Raekoja platsil valitsuse kaitseks relvi kasutada. Pärast seda suleti valitsuse korraldusel legaalsed kommunistide organisatsioonid ja asutati laialdaste volitustega otse sõjavägede ülemjuhatajale alluv sisemise kaitse ülema institutsioon. Nimetatud ametisse määrati kindral Põdder, kelle alluvusse jäi seni vabatahtlikest koosnenud EKL.